**ZAPISNIK**

**Sa 9.  Sjednice Općinskog vijeća Općine Dugi Rat, održane 27. prosinca 2017.  godine u prostorijama Općine Dugi Rat – Vijećnica**

(o sjednici se vodi video zapis)

Početak sjednice u 10:00 sati

**PRISUTNI VIJEĆNICI:**

1. Bernardin Petrić
2. Dr. Marin Ivanišević
3. Drago Klarić
4. Jerolima Čulić
5. Frane Pleić
6. Ružica Baraban
7. Domagoj Vuković
8. Ante Banović
9. Matilda Vuković
10. Tomislav Vojnović
11. Romeo Tomaš
12. Karmen Licitar

**NISU PRISUTNI:**

1.Mirjana Škobalj

2.Ivan Voloder

3.Marija Tomaš

**OSTALI PRISUTNI:**

1. Jerko Roglić dipl. ing., općinski načelnik
2. Lovre Bilić, zamjenik općinskog načelnika
3. Silvija Bliznac Radić, pročelnica JUO
4. Slavica Vujčić, Viša savjetnica za društvene djelatnosti, pravne poslove i javnu nabavu
5. Ivanka Voloder, Viša savjetnica za proračun i financije
6. 7.Pavao Tomić, Viši referent za komunalno gospodarstvo i zaštitu okoliša
7. Mara Zemunik, zapisničar
8. Davor Grgat, predstavnik tiska
9. Jakov Velić – snimatelj

Sjednicom predsjedava Bernardin Petrić (u daljnjem tekstu: Predsjedavajući). Predsjedavajući konstatira da je sjednici nazočno 12 od 15. svih 15 vijećnika te da postoji kvorum i čita za današnju sjednicu predviđen

**D n e v n i r e d**

1. Usvajanje zapisnika sa 7. sjednice Općinskog vijeća održane 23.11.2017.g.
2. Prijedlog II. Izmjena i dopuna Proračuna Općine Dugi Rat za 2017. godinu
   1. II. Izmjene i dopune Programa gradnje objekata i uređaja komunalne

infrastrukture na području Općine Dugi Rat za 2017. godinu

* 1. II. Izmjene i dopune Programa održavanja objekata i uređaja komunalne infrastrukture na području Općine Dugi Rat za 2017. godinu
  2. II. Izmjene Programa javnih potreba u području socijalne skrbi Općine Dugi Rat za 2017. godinu
  3. II. Izmjene i dopune Proračuna Općine Dugi Rat za 2017. godinu

1. II. Izmjene i dopune plana nabave za 2017. godinu
2. Prijedlog Odluke o socijalnoj skrbi na području Općine Dugi Rat
3. Vijećnička pitanja

Predloženi Dnevni red se stavlja na diskusiju i obzirom da nitko nije imao primjedbi usvojen je sa 10 glasova ZA i 2 SUZDRŽANA u tekstu kakav je predložen za ovu sjednicu.

**AD. 1) Usvajanje Zapisnika sa 7. sjednice Općinskog vijeća održane 23.11.2017. godine**

Predsjedavajući otvara diskusiju. Sa 10 glasova ZA i 2 SUZDRŽANA usvojen je

**Zapisnik sa 7. sjednice Općinskog vijeća održane 23.11.2017. godine**

U tekstu koji je predložen za ovu sjednicu, a koji se smatra sastavnim dijelom ovog Zapisnika

**AD.2) Prijedlog II. izmjena i dopuna Proračuna Općine Dugi Rat za 2017. godinu**

**2.1. II. izmjene i dopune Programa gradnje objekata i uređaja komunalne infrastrukture na području Općine Dugi Rat za 2017. godinu**

Predsjedavajući otvara raspravu. Uvodnu riječ ima načelnik koji pozdravlja sve nazočne i obrazlaže po ovoj točki dnevnog reda. Objašnjava da se ova sjednica neplanski sazvala iz razloga da smo dobili sredstva iz Županije koja je trebalo rasporediti u ovoj godini. Jedan od programa koji se mijenjaju je program gradnje objekata i uređaja komunalne infrastrukture na području Općine Dugi Rat i radi se konkretno o točki IV. izmjene i dopune PP OD gdje je u pitanju dopuna strateške studije utjecaja na okoliš. Predsjedavajući otvara raspravu. Domagoj Vuković ukazuje da se treba u naslovu upisati „II. izmjene i dopune“ kako u Programu gradnje…. a tako i u Programu održavanja objekata, kao što piše i u pozivu. Nadalje pita za šta su namijenjena sredstva koja smo dobili od Županije. Ivanka Voloder odgovara da se radi o 100.000,00 kn koja se odnose na izradu Studije utjecaja na okoliš.

Obzirom da se više nitko nije javio za riječ podtočka 2.1. se daje na glasovanje. Sa 9 glasova ZA i 3 SUZDRŽANA usvajaju se

**II. izmjene i dopune Programa gradnje objekata i uređaja komunalne infrastrukture**

**na području Općine Dugi Rat za 2017. godinu**

U tekstu koji je predložen za ovu sjednicu, a koji se smatra sastavnim dijelom ovog Zapisnika

**2.2. II. izmjene i dopune Programa održavanja objekata i uređaja komunalne infrastrukture na području Općine Dugi Rat za 2017. godinu**

Po ovoj točki dnevnog reda obrazlaže načelnik. Predsjedavajući otvara raspravu. Domagoja Vukovića zanima iz kojih će se sredstava namaknuti sredstva za rekonstrukciju kanalizacije u Suhom potoku i Sumpetru koja je predviđena u I. izmjenama i dopunama. Odgovor daje Ivanka Voloder. Domagoj Vuković pita načelnika koje su točno te rekonstrukcije i obzirom da je on odgovorio da ne zna, na to pitanje odgovara Pavao Tomić(radi se o ulici Vrilo i kod Nikole Klarića gdje se od njegove kuće prema cesti za selo urušila kanalizacija). Na pitanje Romea Tomaša da li je to na Suhom Potoku završeno, Pave Tomić odgovara da će biti. Domagoj Vuković postavlja pitanje vezano sredstva dobivena o Županije a odnose se na nasipavanje plaža i oštećenih šetnica žalom, kada i gdje će se utrošiti. Načelnik odgovara da se radi o plažama u Dugom Ratu, da će se materijal dovesti a da će se razgrnuti na proljeće. Nakon ove diskusije obzirom da se više nitko nije javio za rije, predsjedavajući stavlja podtočku 2.2. na glasanje. Sa 9 glasova ZA i 3 SUZDRŽANA usvajaju se

**II. izmjene i dopune Programa održavanja objekata i uređaja komunalne infrastrukture**

**na području Općine Dugi Rat za 2017. godinu**

U tekstu koji je predložen za ovu sjednicu, a koji se smatra sastavnim dijelom ovog Zapisnika

**2.3 II. izmjene Programa javnih potreba u području socijalne skrbi Općine dugi Rat za 2017. godinu**

Po ovoj točki obrazlaže načelnik. Predsjedavajući otvara raspravu. Obzirom da se nitko nije javio za riječ podtočka 3. se daje na glasovanje. Sa 8 glasova ZA, 4 SUZDRŽANA usvajaju se

**II. izmjene Programa javnih potreba u području socijalne skrbi**

**Općine dugi Rat za 2017. godinu**

U tekstu koji je predložen za ovu sjednicu, a koji se smatra sastavnim dijelom ovog Zapisnika

**2.4. II. izmjene i dopune Proračuna Općine Dugi Rat za 2017. godinu**

Ivanka Voloder obrazlaže po ovoj točki dnevnog reda. Predsjedavajući otvara raspravu. Za riječ se javlja Domagoj Vuković. Interesira ga gdje su sredstva dobivena od Županije, o kojoj se stavki radi. Ivanka Voloder odgovara na pitanje.

Kako se više nitko nije javio za riječ, Predsjedavajući stavlja podtočku 4. na glasovanje. Sa 8 glasova ZA i 4 SUZDRŽANA usvajaju se

**II. izmjene i dopune Proračuna Općine Dugi Rat za 2017. godinu**

U tekstu koji je predložen za ovu sjednicu, a koji se smatra sastavnim dijelom ovog Zapisnika

**3. II. izmjene i dopune plana nabave za 2017. godinu**

Načelnik obrazlaže po ovoj točki dnevnog reda. Predsjedavajući otvara raspravu. Za riječ se javlja Marin Ivanišević te postavlja pitanje postoje li rokovi do kada mora biti gotova strateška studija utjecaja na okoliš. Pročelnica odgovara da bi trebala biti gotova do 15. siječnja 2018. Rasprava se zaključuje i točka 3. s daje na glasovanje. Sa 8 glasova ZA i 4 SUZDRŽANA usvajaju se

**II. izmjene i dopune plana nabave za 2017. godinu**

U tekstu koji je predložen za ovu sjednicu, a koji se smatra sastavnim dijelom ovog Zapisnika

**4. Prijedlog Odluke o socijalnoj skrbi na području Općine Dugi Rat**

Uvodnu riječ po ovoj točki ima načelnik. Objašnjava da su u novom Pravilniku crvenim slovima označene promjene. Upozorava da socijalnu pomoć daje isključivo socijalno vijeće a samo u iznimnim situacijama on može odobriti novčanu pomoć te moli članove Socijalnog vijeća da stranke ne upućuju na njega. Ante Banović tvrdi da Socijalno vijeće ne upućuje ljude njemu. Načelnik uvažava diskusiju Ante Banovića. Domagoj Vuković se osvrće na čl. 8. i pita je li isti zasnovan na Zakonu. Slavica Vujčić potvrđuje da je. Kako se više nitko nije javio za diskusiju Predsjedavajući stavlja točku 4. na glasovanje. Sa 12 glasova ZA, znači jednoglasno usvojen je

**Prijedlog Odluke o socijalnoj skrbi na području Općine Dugi Rat**

U tekstu koji je predložen za ovu sjednicu, a koji se smatra sastavnim dijelom ovog Zapisnika

Prije prelaska na točku 5. Predsjedavajući daje riječ načelniku koji upoznaje vijećnike da je Općina Dugi Rat dobila poziv od novog gradonačelnika općine Novaci za dolazak u Makedoniju. Put bi trebao trajati od 17.-20. siječnja 2018. godine i treba se prijaviti najdalje do 06. siječnja.

**5. Vijećnička pitanja**

Romea Tomaša zanima postoji i mogućnost zbrinjavanja beskućnika Stipice. Slavica Vujčić odgovara ja je Centar za socijalnu skrb obaviješten a Pavao Tomić nadopunjuje da se može zbrinuti preko udruge MOST isključivo uz njegov pristanak. Domagoj Vukovića zanima da li je Općina spremna investirati u dovođenje u red prostora u Krilu gdje je bila škola. Načelnik odgovara da će se to napraviti kroz siječanj 2018.Domagoj Vuković pita vezano za pisani odgovor koji je dobio na postavljeno pitanje , da li je dio luke uvršten u Izmjene i dopune Županijskog prostornog plana. Načelnik odgovara da je.

Ante Banović se nadovezuje na slučaj zbrinjavanja gosp. Stipice. Zaključak je se treba apelirati na svijest mještana koji mogu eventualno pomoći na način da imaju slobodan prostor u svojoj kući. Radi se o bolesnom čovjeku starom 60-tak godina. Matilda Vuković postavlja pitanje javne rasvjete, na koji se način prijavljuju kvarovi. Pavao Tomić odgovara da građani sami ili putem maila prijavljuju kvar ili komunalni redar uvidom na terenu provjeravaju. Matilda Vuković napominje da je izlaz kod Franje Kluza nepregledan i da bi trebalo postaviti ogledalo. Pavao Tomić odgovara da je to u nadležnosti Hrvatskih cesta. Lovre Bilić odgovara da je ogledalo postavljeno. Predsjedavajući nije zadovoljan rasvjetom(kićenjem) mjesta, odgovor je da će dogodine biti bolje. Ante Banović isto misli da se na tome treba poraditi, predlaže prirodnu jelku. Domagoj Vuković predlaže da Elos treba odvojiti svako neispravno svjetlo(ukras). Romeo Tomaš ukazuje na činjenicu da kvar u Gomiličine 10 joj nije riješen, Pave Tomić ogovara da će vidjeti sa Slobom Tomićem. Ruža Baraban postavlja pitanje Pavi Tomiću koliko komunalnih djelatnika radi u Općini i koliko na javnim radovima, opis poslova, kako ih se može kontaktirati u slučaju da postoji problem koji se treba riješiti, da li je riješena njihova zamolba za postavljanjem koševa za smeće duž Malog Rata, na koji će se način prazniti? Pavao Tomić nije upoznat sa time da su tražili koševe za smeće, što se tiče rada komunalnih službi postoje propisi i Odluke o održavanju javnih površina i Odluka o održavanju groblja. Njihova je obaveza održavanje groblja, nerazvrstanih cesta, javnih zelenih površina i javnoprometnih površina. Na teren izlaze po nalogu komunalnog redara. Domagoja Vukovića zanima da li se održavaju protupožarni putevi. Pave Tomić odgovara potvrdno Zatim Domagoj Vuković predlaže da se očiste naslage zemlje Put Vezike. Karmen Licitar upozorava na bor u Bajnicama, Pavao Tomić odgovara da će ga ispilati u petak. Matilda Vuković ukazuje na problem divljih deponija, konkretno na onaj na početku Starog sela Duće. Nadalje vezano za problem parkiranja obzirom na veliki broj automobila a manjak prostora za parkiranje, predlaže mogućnost naplaćivanja parkinga. Predsjedavajući podržava tu ideju. Vezano za javne površine u Općini dugi Rat Domagoj Vuković je mišljenja da trema napraviti strategija čišćenja svih javnih površina u općini te predlaže tematsku sjednicu na tu temu. Sa tim prijedlogom se slaže Marin Ivanišević. Predsjedavajući je mišljenja da će se takva sjednica održati početkom godine. Ruža Baraban predlaže da na tu sjednicu pozovemo i predsjednicu Turističke zajednice Katu Brahović.

Sjednica završava u 11:05rvatskih cestahrH

Predsjednik Općinskog Vijeća Zapisničarka

Bernardin Petrić Mara Zemunik

**NAPOMENA: Sastavni dio ovog Zapisnika je video snimka na priloženom CD-u.**